open-index/open-wikipedia-markdown huggingface dataset:
Duwweltjie

Die **duwweltjie** (*Tribulus terrestris* L.) is 'n plantjie wat inheems is aan die hele Suid-Afrika, behalwe Mpumalanga. Op die SANBI-rooilys is dit as *veilig* (LC) gelys. Dit is ook inheems aan suidelike Europa.

Dit kom wydverspreid oor die hele Suider-Afrika voor, veral waar die veld versteur of uitgetrap is. Dit groei vinnig as daar genoeg reën is, maar verlep tydens droë tydperke.

Dit is 'n eenjarige plant met 'n penwortel wat tot 1,5&nbsp;m diep kan word. Dit groei dikwels as onkruid in tuine en is berug vir sy harde stekelrige vruggies, wat kaalvoetloop pynlik maak. Dit kan selfs deur leer en fietsbande steek.

In Noord-Amerika is dit 'n indringerplant wat die opbrengs van oeste kan verminder omrede dit met sy penwortel voedingstowwe en water wegneem. Vir natuurlike plaagbeheer is twee insekte (kalanders) in 1962 uit Europa ingevoer, nl. *Microlarinus lareynii* en *M. lypriformis*. *M. lareynii* lê sy eiertjies in die duwweltjie se saadjies en *M. lypriformis* op die onderkant van die stingels en blare.

Diere soos skape is baie lief vir dié plant, maar dit raak giftig (veral as dit verlep raak) en veroorsaak dan geeldikkop by skape.

## Fotogalery 

Starr 030612-0063 Tribulus terrestris.jpg
Starr 030612-0067 Tribulus terrestris.jpg
Tribulus-terrestris-20080401.JPG
Tribulus terrestris 1.jpg
Tribulus terrestris 2.jpg
Tribulus terrestris 3.jpg
Tribulus terrestris 5.jpg
Tribulus terrestris 001.JPG
Tribulus terrestris 002.JPG
Trte 003 lhp.jpg
Tribulus terrestris nutlets in foot, Marfa, Texas.JPG

## Verwysings
Heikki Kovalainen

**Heikki Johannes Kovalainen** (Finse uitspraak: [ˈheikki ˈkoʋɑlɑinen]; gebore 19 Oktober 1981) is 'n Finse renjaer. Hy het tussen 2007 en 2013 aan Formule Een deelgeneem vir die Renault-, McLaren-, Team Lotus en Lotus F1-spanne.

Hy is vroeg in sy renloopbaan deur die Renault-bestuurderontwikkelingsprogram ondersteun, waartydens hy die "Wêreldreeks deur Nissan"-kampioenskap gewen het. Renault het hom as 'n voltydse Formule Eentoetsbestuurder geteken vir 2006, en daarna bevorder tot 'n wedrensitplek vir 2007. Hy het sy eerste podiumplek behaal met 'n tweede plek in die Japannese Grand Prix daardie jaar.

Hy skuif na McLaren vir die 2008-seisoen, waar Lewis Hamilton sy spanmaat was. Sy tweede seisoen het hom sy eerste voorwegspringplek op Silverstone besorg en sy eerste oorwinning op die Hungaroring. Hy bly hierna by die span vir die 2009-seisoen.

In 2010 sluit hy aan by die nuutgeskepte Span Lotus waar hy ook aanbly vir 2011 en 2012, met die span herdoop tot Caterham F1 vir 2012. 2012 was sy laaste volle seisoen in Formule Een. Kovalainen het in die laaste twee wedrenne van die 2013-seisoen vir Lotus F1 meegeding as plaasvervanger vir die gereelde bestuurder Kimi Räikkönen.

In 2015 het Kovalainen na Japan verhuis om in die Super GT mee te ding in die GT500-klas.
Microlarinus lareynii

***Microlarinus lareynii*** is 'n kalander wat inheems is aan die suide van Frankryk, Italië en ander lande van die Middellandse Seegebied.

Hierdie saadkalander leef veral op die duwweltjie. Die wyfie byt 'n saadkapsule oop en lê 250-450 eiers daarin. Die gat word met uitwerpsels toegemaak. Die larwes ontwikkel binne die saadjies en vreet dit. Ná 25 dae bring elke saad 1 tot 3 volwasse kalanders voort. Hulle voed ook op die plant, maar dit veroorsaak min skade. Daar is gewoonlik verskeie generasies in een seisoen. In die winter oorleef die volwasse kewers in plantafval.

Hierdie insekte word sedert 1961 in die Verenigde State as natuurlike plaagbeheer teen duwweltjies gebruik, wat 'n indringerspesie daar is.

## Fotogalery 

Microlarinus lareynii2.jpg|
Microlarinus lareynii3.jpg|

## Verwysings
Geit

**Geit** (meervoud: **geite**) kan na een van die volgende verwys:
* 'n Nuk, gier of gril. Voorbeeld: *Hy is plat op die aarde, sonder geite of giere.*
* 'n Nederlandse woord vir 'n bok.

## Sien ook 
* Geitenwaard, ’n nedersetting Gelderland, Nederland.
Geeldikkop

**Geeldikkop** is 'n ernstige fotodinamiese siekte by Afrikaskape en -bokke, wat gevoelig word vir sonlig deur die vreet van 'n plant, die duwweltjie.

Die diere ontwikkel geelsug en edeem van die kop. Die gifstof verstop die lewer se galbuise. Hul vel raak liggevoelig en hulle soek skaduwee op. As diere herstel, kan hul velle verhard en afdop.

Die oorsaak van die vergiftiging is 'n steroïed, saponien, in die plant. As die plant verlep, word hierdie stof omgesit in diosgenien, wat weer ander stowwe oplewer soos epismilagenien en episarsasapogenien. In die skaap se lewer reageer dit met glukoronsuur en die epismilagenien- en episarsasapogenienglukoriniede vorm met kalsium onoplosbare soute wat as kristalle in die galbuis neerslaan en dit verstop. 'n Ander probleem is dat die verlepte plant dikwels deur swamme soos *Pithomyces chartarum* aangetas word wat 'n stof produseer wat ekseem kan veroorsaak. 

## Verwysings
Clive Bruce

**Clive Bruce** is 'n Suid-Afrikaanse country-sanger en stiefkind van Virginia Lee. Hy maak sy eerste opnames as agtergrondsanger en baskitaarspeler in die 1960's. Later bemeester hy die klawerbord, tromme, kitaar en ander instrumente. In 1971 bereik hy die nommer een posisie op LM Radio se treffersparade, asook die 11de plek op die SA Top-20 Treffersparade met *Sally Sunshine*. In 1981 bereik sy treffer *If You’ve Got Nothing On Tonight* die 16de plek op die treffersparade en in 1996 behaal sy album *One Last Kiss* goue status. Hy was ook die eerste stem van 'Sarel Seemonster' op die Afrikaanse TV-program *Wielie Walie* gewees.

In 1985 word hy genader om die TV-reeks *Sing Country* op TV4 aan te bied. Hierdie program is in die Zillertal-restaurant in Pretoria opgeneem en vir 5 jaar laat op Sondagaande uitgesaai. Die program het hom die bynaam *Midnight Cowboy* besorg. Daarna was hy van 1993 tot 1996 die aanbieder van die musiekvideo-versoek-program *Rewind* gewees.

Tydens die Aardklop-kunstefees van 2002 in Potchefstroom ontvang Bruce 'n platinum-toekenning van sy platemaatskappy, Select, vir die verkope van meer as 75&nbsp;000 eenhede van sy drie albums *One Last Kiss*, *Just One More Dans* en *My God Loves Me*.

## Diskografie 
* Because he lives, 2010
* Grootste Treffers en Country Gunstelinge, 2008
* Die Kitaar Dans Lekker, 2006/2008
* Tie a Yellow Ribon, 2006
* Wil jy weer dans, 2002
* Clive Bruce Sings The Hits of Don Williams, 2001
* All The Wrong Reasons, 2000
* Euro Country, 1999
* Golden Country Hits Vol. 2, 1999
* My God Loves Me, 1998
* Greatest Hits, 1998
* River Of Tears, 1997
* Just One More Dance, 1996
* One Last Kiss, 1996
* Written On The Wind
* Tips Of My fingers
* Sally Sunshine
* Ruby
* Like An Eagle
* Forget Me Not
* Country Style Rock

## Sien ook 
* Lys van Suid-Afrikaanse musikale kunstenaars

## Verwysings 
## Eksterne skakels 
* Clive Bruce se tuisblad
*
Cannes-rolprentfees 2016

Die **69ste jaarlikse Cannes-rolprentfees** is van 11-22 Mei 2016 gehou. Die Australiese regisseur George Miller was die voorsitter van die jurie vir die hoofkompetisie en die Franse akteur Laurent Lafitte die aanbieder van die opening- en die afsluitingseremonie. Altesaam 49 rolprente en kortfilms is vertoon.

Die fees is geopen met Woody Allen se prent *Café Society*. Die Britse rolprent *I, Daniel Blake*, met Ken Loach as regisseur, het die Palme d'Or gewen en die fees is met dié fliek afgesluit. 

## Belangrikste fliekpryse 
## Ander In Kompetisie-pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 2015

Die **68ste jaarlikse Cannes-rolprentfees** is van 13-24 Mei 2015 gehou. Die Amerikaanse regisseurbroers Joel en Ethan Coen was die voorsitters van die jurie vir die hoofkompetisie Dit was die eerste keer dat daar twee voorsitters was. Die Franse akteur Lambert Wilson was die aanbieder van die opening- en die afsluitingseremonie. Altesaam 47 rolprente en kortfilms is vertoon. Die Franse rolprent *Dheepan*, met Jacques Audiard as regisseur, het die Palme d'Or gewen.

Die fees is geopen met Emmanuelle Bercot se *Standing Tall* en afgesluit met *Ice and the Sky* van Luc Jacquet. Albei flieks is gekies vir die krag en belangrikheid van hul boodskap – *Standing Tall* vir sy reaksie op die Charlie Hebdo-slagting en *Ice and the Sky* vir sy tema wat handel oor die toekoms van die aarde.

Die Franse regisseur Agnès Varda het die ere-Palme d'Or ontvang; sy is die eerste vrou wat die eer te beurt val.

## Belangrikste fliekpryse 
## Ander In Kompetisie-pryse 
## Verwysings 
## Eksterne skakels 
* Fees se amptelike webtuiste
* 
* 15px Hierdie artikel is vertaal uit die Engelse Wikipedia
Ringhals-blennie

Die **ringhals-blennie** (*Parablennius pilicornis*) is 'n vis wat voorkom in die westelike Middellandse See, langs die kus van Brasilië tot by Argentinië, en aan die ooskus van Suid-Afrika vanaf die noorde van KwaZulu-Natal suidwaarts tot by Knysna in die Wes-Kaap. In Engels staan die vis bekend as die *Ringneck blenny*.

## Identifikasie 
Die vis word tot 12&nbsp;cm lank en sy kleurpatroon varieer baie. Die lyf is gewoonlik lig tot donker met tot nege vertikale donkerbruin strepe wat opbreek in bruin kolle op die onderkant van die lyf. Daar is ook oranje kolle op die kop en 'n tentakel bokant die oog. Die dorsale vin is donker met baie kolletjies op.

Hulle leef in rotsagtige kus areas, getypoele, aflandige riwwe en skeepswrakke. Hier verkies hulle water met strominge waar daar volop alge groei is. Die vis leef in water wat 0.5 tot 40&nbsp;m diep is. Hulle is alleenlopend maar kom in klein groepies voor. Die vis lê bo-op die rif of bly in gate met die kop wat uitsteek. Hulle vreet alge en klein skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Parablennius-pilicornis.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Cannes-rolprentfees 2014

Die **67ste jaarlikse Cannes-rolprentfees** is van 14-25 Mei 2014 gehou. Die Nieu-Seelandse regisseur Jane Campion was die voorsitter van die jurie vir die hoofkompetisie. Die Franse akteur Lambert Wilson was die aanbieder van die opening- en die afsluitingseremonie. Altesaam 47 rolprente en kortfilms is vertoon. 

Die Turkse rolprent *Winter Sleep*, met Nuri Bilge Ceylan as regisseur, het die Palme d'Or gewen. Die fees is geopen met Olivier Dahan se *Grace of Monaco*, met Nicole Kidman in die rol van Grace Kelly. Dit is buite kompetisie vertoon. Die afsluitingsfliek was die gerestoureerde 4K-weergawe van Sergio Leone se western van 1964, *A Fistful of Dollars*.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 2013

Die **66ste jaarlikse Cannes-rolprentfees** is van 15-26 Mei 2013 gehou. Die regisseur Steven Spielberg was die voorsitter van die jurie vir die hoofkompetisie. Die Franse aktrise Audrey Tautou was die aanbieder van die opening- en die afsluitingseremonie. Altesaam 47 rolprente en kortfilms is vertoon. 

Die Franse rolprent *Blue Is the Warmest Colour* het die Palme d'Or gewen. In ’n buitengewone stap het die jurie, in oorleg met die regisseur, besluit om die prys aan die prent se twee hoofaktrises, Adèle Exarchopoulos en Léa Seydoux, toe te ken. Die fees is geopen met Baz Luhrmann se *The Great Gatsby* en afgesluit met *Zulu* van Jérôme Salle.

## Belangrikste fliekpryse 
## Ander In Kompetisie-pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 2012

Die **65ste jaarlikse Cannes-rolprentfees** is van 16-27 Mei 2012 gehou. Die Italiaanse regisseur Nanni Moretti was die voorsitter van die jurie vir die hoofkompetisie. Die Franse aktrise Bérénice Bejo het die opening- en die afsluitingseremonie aangebied. Altesaam 52 rolprente en kortfilms is vertoon. 

Die Franse rolprent *Blue Is the Warmest Colour* het die Palme d'Or gewen. Die fees is geopen met Wes Anderson se *Moonrise Kingdom* en afgesluit met *Thérèse Desqueyroux*, die laaste fliek van wyle Claude Miller. Die amptelike plakkaat het ’n foto van Marilyn Monroe opgehad vir die 50ste herdenking van haar dood.

## Belangrikste fliekpryse 
## Ander In Kompetisie-pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 2011

[duimnael|links|180px|[Robert de Niro, voorsitter van die jurie, op die fees.]]
Die **64ste jaarlikse Cannes-rolprentfees** is van 11-22 Mei 2011 gehou. Die Amerikaanse akteur Robert de Niro was die voorsitter van die jurie vir die hoofkompetisie. Die Franse aktrise, sangeres en regisseur Mélanie Laurent het die opening- en die afsluitingseremonie aangebied. Altesaam 50 rolprente en kortfilms is vertoon.

Die Amerikaanse rolprent *The Tree of Life*, met Terrence Malick as regisseur, het die Palme d'Or gewen. Die fees is geopen met Woody Allen se *Midnight in Paris* en afgesluit met *The Beloved* van Christophe Honoré. Die openingsfliek van die Un Certain Regard-afdeling was Gus van Sant se *Restless*. Die Italiaanse regisseur Bernardo Bertolucci het ’n ere-Palme d'Or ontvang.

## Belangrikste fliekpryse 
## Ander In Kompetisie-pryse 
## Verwysings 
## Eksterne skakels 
* Fees se amptelike webtuiste
* 
* 15px Hierdie artikel is vertaal uit die Engelse Wikipedia
Cannes-rolprentfees 2010

Die **63ste jaarlikse Cannes-rolprentfees** is van 12-23 Mei 2010 gehou. Die Amerikaanse regisseur Tim Burton was die voorsitter van die jurie vir die hoofkompetisie. Die Britse aktrise Kristin Scott Thomas het die opening- en die afsluitingseremonie aangebied. Altesaam 47 rolprente en kortfilms is vertoon. 

Die Thaise rolprent *Uncle Boonmee Who Can Recall His Past Lives*, met Apichatpong Weerasethakul as regisseur, het die Palme d'Or gewen. Die fees is geopen met Ridley Scott se *Robin Hood* en afgesluit met *The Tree* van Julie Bertuccelli. 

## Belangrikste fliekpryse 
## Ander In Kompetisie-pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 2008

Die **61ste jaarlikse Cannes-rolprentfees** is van 14-25 Mei 2008 gehou. Benewens die flieks wat om pryse meegeding het, het groot Hollywood-produksies soos *Indiana Jones and the Kingdom of the Crystal Skull* en *Kung Fu Panda* hul premières hier gehad. Die Amerikaanse akteur en regisseur Sean Penn was die voorsitter van die jurie vir die hoofkompetisie. Die Franse akteur, regisseur en vervaardiger Édouard Baer het die opening- en die afsluitingseremonie aangebied. Altesaam 51 rolprente en kortfilms is vir mededinging gekies. 

Die Franse rolprent *The Class* (*Entre les murs*), met Laurent Cantet as regisseur, het die Palme d'Or gewen. Die fees is geopen met Fernando Meirelles se *Blindness* en afgesluit met *What Just Happened* van Barry Levinson. 

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 2007

Die **60ste jaarlikse Cannes-rolprentfees** is van 16-27 Mei 2007 gehou. Die Britse regisseur Stephen Frears was die voorsitter van die jurie vir die hoofkompetisie. Die Duitse aktrise en voormalige model Diane Kruger het die opening- en die afsluitingseremonie aangebied. Altesaam 53 rolprente en kortfilms is vir mededinging gekies. 

Die Roemeense rolprent *4 Months, 3 Weeks and 2 Days* (*4 luni, 3 saptamini si 2 zile*), met Cristian Mungiu as regisseur, het die Palme d'Or gewen. Die fees is geopen met Wong Kar-wai se *My Blueberry Nights* en afgesluit met *The Age of Ignorance* van Denys Arcand. 

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Voëlent

**Voëlent** of **vuurhoutjies** (*Tapinanthus oleifolius* (J.C.Wendl.) Danser) is 'n halfparasiet wat op talle bome kan groei. Dit is inheems aan Namibië en Suid-Afrika en kom in die provinsies Noord-Kaap, Vrystaat, Noordwes en Limpopo voor. Dit is op die SANBI-rooilys as 'veilig' gelys.

Hierdie plant groei aan bome vas en gebruik hul plantsap. Dit het verdikte blare wat vaalgroen van kleur is. Dit dra opvallende blomme wat gewoonlik 'n rooi kleur het en insekte aantrek. Die vrug het 'n rooi velletjie wat deur voëls gevreet word. Daaronder is die pit wat baie klewerig is en hom aan die voël se bek vasheg. Die voël probeer van die pit ontslae te raak deur dit teen 'n tak te vryf, wat die saadjie op 'n tak van 'n ander boom "ent". Op die plek waar dit vassit veroorsaak dit abnormale groei van die gasheer. Die 'houtrose' wat dit veroorsaak word soms as dekorasie gebruik.

Die halfparasiet tap in die gasheerboom se xileem en verkry daarmee stikstof- en koolstofverbindings. Hoewel die voëlent ook self fotosinteer, kan tussen 35% en 78% van die fotosintetiese produkte van die gasheer afkomstig wees.

## Fotogalery 

Tapinanthus oleifolius01.jpg|
Tapinanthus oleifolius00.jpg|

## Verwysings
Cannes-rolprentfees 2009

Die **62ste jaarlikse Cannes-rolprentfees** is van 13-24 Mei 2009 gehou. Die Franse aktrise Isabelle Huppert was die voorsitter van die jurie vir die hoofkompetisie. Die Franse akteur, regisseur en vervaardiger Édouard Baer het die opening- en die afsluitingseremonie aangebied. Altesaam 48 rolprente en kortfilms is vir mededinging gekies. 

Die Oostenrykse rolprent *The White Ribbon* (*Das weiße Band*), met Michael Haneke as regisseur, het die Palme d'Or gewen. Die fees is geopen met Pete Docter en Bob Peterson se *Up*; dit was die eerste keer dat ’n animasieprent of ’n rolprent in 3D die openingsfliek is. Die fees is afgesluit met *Coco Chanel & Igor Stravinsky* van Jan Kounen. 

Die Amerikaanse regisseur Clint Eastwood was die tweede ontvanger van ’n ere-Palme d'Or. 

## Belangrikste fliekpryse 
## Ander In Kompetisie-pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Kaapse rooibaars

Die **Kaapse rooibaars** of **vals jakopewer** (*Sebastes capensis*) is 'n seevis wat deel uitmaak van die familie *Sebastidae*. Dit word slegs aangetref in die waters van die weskus van Suid-Afrika, Tristan da Cunha en die suide van Suid-Amerika. *S. capensis* leef op dieptes van 20 tot 275 meter.

## Etimologie en taksonomiese geskiedenis 
Die spesies is oorspronklik beskryf deur Gmelin in 1789 as *Scorpaena capensis*. Dit is later herklassifiseer as *Sebastichthys capensis*. In 1917 is dit herbeskryf deur Evermann en Radcliffe as *Sebastes chamaco*. Die spesie se Engelse naam, *Jacopever*, is afgelei van die pokgemerkte akneevel van 'n ou kaptein.

## Beskrywing 
Die Kaapse rooibaars is 'n demersale vis wat 'n maksimum lengte van sowat 37&nbsp;cm bereik, maar 'n meer normale grootte is ongeveer 30&nbsp;cm. Die dorsale vin het ongeveer dertien stekels en dertien sagte strale en die anale vin het drie stekels en ses sagte strale. Die algemene kleur van hierdie vis is rooi of bruin, en daar is vyf of ses vaal kolle op die boonste deel van die liggaam. Dit het baie prominente oë. Dit voed hoofsaaklik op garnale. Die dieptereeks vir hierdie spesie is 20 tot 275 meter.

## Biologie 
Die Kaapse rooibaars voed op klein bentiese ongewerwelde diere. Dit is 'n vivipare spesies, die eiers word dus intern gehou totdat hulle uitbroei. In die fjords van die suide van Chili, beset die jong larwes die kanale waar copepod eiers volop is, terwyl die groter larwes beweeg na banke waar die soutgehalte hoër is en groter copepod prooi meer volop voorkom.

## Sien ook 
* Jakopewer (verwant)
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies
* Lys van varswater visfamilies

## Verwysings 
## Eksterne skakel 
* *Sebastes capensis* by Fishbase.
Cannes-rolprentfees 2006

Die **59ste jaarlikse Cannes-rolprentfees** is van 17-28 Mei 2006 gehou. Wong Kar-wai was die eerste Chinese regisseur wat voorsitter van die jurie was. Die Franse akteur Vincent Cassel het die opening- en die afsluitingseremonie aangebied. Altesaam 54 rolprente en kortfilms is vir mededinging gekies. 

Die Britse rolprent *The Wind That Shakes the Barley*, met Ken Loach as regisseur, het die Palme d'Or gewen. Die fees is geopen met Wong Kar-wai se *The Da Vinci Code* en afgesluit met *Transylvania* van Tony Gatlif.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 2005

Die **58ste jaarlikse Cannes-rolprentfees** is van 11-22 Mei 2005 gehou. Die Serwiese akteur en musikant Emir Kusturica was die voorsitter van die jurie. Die Belgiese aktrise Cécile de France het die opening- en die afsluitingseremonie aangebied. Altesaam 53 rolprente en kortfilms is vir mededinging gekies. 

Die Belgiese rolprent ''L'Enfant'', met die broers Luc en Jean-Pierre Dardenne as regisseurs, het die Palme d'Or gewen. Die fees is geopen met Dominik Moll se *Lemming* en afgesluit met *Chromophobia* van Martha Fiennes.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 2004

Die **57ste jaarlikse Cannes-rolprentfees** is van 12-23 Mei 2004 gehou. Die Amerikaanse akteur en vervaardiger Quentin Tarantino was die voorsitter van die jurie. Die Italiaanse aktrise Laura Morante het die opening- en die afsluitingseremonie aangebied. Altesaam 50 rolprente en kortfilms is vir mededinging gekies. 

Die Amerikaanse rolprent *Fahrenheit 9/11*, met Michael Moore as regisseur, het die Palme d'Or gewen. Die fees is geopen met Pedro Almodóvar se *Bad Education* (*La mala educación*) en afgesluit met *De-Lovely* van Irwin Winkler.

## Belangrikste rolprent-toekennings 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Pick n Pay

**Pick n Pay** is die tweede grootste supermarkkettingwinkelgroep in Suid-Afrika, gestig in 1967. Daar is ook takke in ander streke van Suider-Afrika, soos Botswana, Mosambiek, Zambië, Zimbabwe, Lesotho, en Mauritius; en daar is beplan om nog een te open in Malawi. Vanaf 1 Julie 2025, is daar nie meer takke in Namibië nie. Die stigter van die ketting was Jack Goldin, wat in Obeliai Litaue gebore is, maar na Suid-Afrika gevlug het toe die Nazi's sy dorp binnegeval het. Raymond Ackerman het aanvanklik drie Pick n Pay supermarkte (in Kaapstad) van Goldin gekoop, en die groep oor dekades reusagtig uitgebrei. Hy het as uitvoerende voorsitter gedien tot en met sy aftrede in 2010. Sy oudste seun, Gareth, is die huidige voorsitter.

Ander supermarkkettings in Suid-Afrika wat deel vorm van die Pick n Paygroep is die Score supermarkte en Boxer. Pick n Pay is egter tans besig met die omskakeling van Score supermarkte na Pick n Pay franchises. Hierdie inisiatief vorm die kern van Pick n Pay se ekonomiese bemagtigingskema.

As gevolg van 'n afname in wins, het die maatskappy sy werkersvakbonde in Julie 2011 ingelig dat hy 3&nbsp;137 van sy 36&nbsp;673 personeellede sou aflê.

## Herposisionering 
Die Pick n Pay-merk, wat grootliks onveranderd gebly het sedert die 1970's, is in November 2007 herontwerp. Die maatskappy het aangekondig dat 'n merktransformasie sou plaasvind in die vorm van 'n handelsmerkherontwerp, nuwe uniforms, advertensieveldtogte, en die slagspreuk "Geïnspireer deur Jou". Hierdie herposisionering van die ikoniese Pick n Pay merk het gelei tot die verdwyning van die apostroof wat voor die "n" verskyn het.

## Winkelsoorte 
* Pick n Pay Supermarkte
* Pick n Pay Familie
* Pick n Pay Liquor
* Pick n Pay Clothing
* Pick n Pay Hyper
* Pick n Pay Express
* Pick n Pay Pharmacy (ingesluit in sommige supermarkte en hipermarkte)
* Pick n Pay Mini Market
* Pick n Pay Mini-winkels

## Verwysings
Denis Beckett

**Denis Beckett** (1946-) is 'n Suid-Afrikaanse skrywer, joernalis en TV-persoonlikheid. Onder sy boeke tel *Radical Middle: Confessions of an Accidental Revolutionary*, *Trekking*, *Still Trekking*, *Jetlag: SA Airways in the Andrews Era* en *The Road Stops at Nowhere*. In die 1980’s was hy redakteur van die politieke tydskrif *Frontline*.

## Lewensloop 
Denis Beckett is op 10 Desember 1946 in Londen, Engeland gebore. Hy verwerf ’n BA- en LLB-graad aan die Universiteit van die Witwatersrand. Beckett werk aanvanklik as advokaat, maar besluit in 1972 om die joernalistiekwêreld aan te durf, en werk onder meer by The Star, Rand Daily Mail, *World*, *Drum* en *The Voice*. Van 1979 tot 1991 was hy is die redakteur van die anti-apartheidtydskrif *Frontline*. In die 1990’s word hy veral bekend vir sy TV-program, *Beckett’s Trek* op SAUK-TV (1994–2001). Hy was ook 'n rubriekskrywer vir The Sowetan, The Star, Beeld, Sunday Times en City Press, asook omroeper op *Radio 702* en *SAfm*. Hy lewer tans gereelde bydraes vir *Moneyweb*.

## Publikasies 
Fiksie:
* *Magenta*, 2008, UKZN Press

Niefiksie:
* *Permanent Peace: From Apartheid to Democracy*, 1985, Saga Press
* *The Fallacy of Heroes*, 1988, Saga Press
* *Trekking: In Search of the Real South Africa*, 1996, Penguin
* *Still Trekking*, 1997, Penguin
* *Madibaland*, 1998, Penguin
* *The Road Stops at Nowhere*, 1998, Penguin
* *Jetlag: SA Airways in the Andrews Era*, 2001, Penguin
* *Flying with Pride: The Story of the South African Flag*, 2002, WildNet Africa
* *Redeeming Features*, 2004, Penguin
* *Themba’s Head*, 2009, Saga Press
* *Radical Middle*, 2010, Tafelberg, 

## Verwysings
Cannes-rolprentfees 2003

Die **56ste jaarlikse Cannes-rolprentfees** is van 14-25 Mei 2003 gehou. Die Franse akteur, regisseur en vervaardiger Patrice Chéreau was die voorsitter van die jurie. Die Italiaanse aktrise en model Monica Bellucci het die opening- en die afsluitingseremonie aangebied. Altesaam 48 rolprente en kortfilms is vir mededinging gekies. 

Die Amerikaanse rolprent *Elephant* met Gus van Sant as regisseur, wat op die bloedbad by die Columbine-hoërskool geskoei is, het die Palme d'Or gewen. Die fees is geopen met Gérard Krawczyk se *Fanfan la Tulipe* en afgesluit met *Charlie: The Life and Art of Charles Chaplin* van Richard Schickel.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 2002

Die **55ste jaarlikse Cannes-rolprentfees** is van 15-26 Mei 2002 gehou. Die Amerikaanse regisseur David Lynch was die voorsitter van die jurie. Die Franse aktrise Virginie Ledoyen het die opening- en die afsluitingseremonie aangebied. Altesaam 55 rolprente en kortfilms is vir mededinging gekies. 

Die Pools-Frans-Duits-Britse rolprent *The Pianist*, met Roman Polanski as regisseur, het die Palme d'Or gewen. Die fees is geopen met Woody Allen se *Hollywood Ending* en afgesluit met *And Now... Ladies and Gentlemen* van Claude Lelouch.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Canon EF-17-40 mm-lens

Die **EF 17–40mm 4L USM lens** is 'n wyehoeklens deur Canon Inc. vervaardig. Die lens het 'n EF-lenspassing om te kan werk met die EOS-lyn van kameras. Behalwe vir die voorste element, is dit verseël teen stof en water, en beskik oor 'n diafragma wat steeds byna sirkelvormig bly van 4 tot 8.

## Aanbod 
Die 17–40mm is die goedkoopste van Canon se huidige wyehoekzoemlense vir volraamliggame, met die EF 16–35mm 4L IS USM en EF 11–24mm 4L USM wat duurder, en die EF 16–35mm 2.8 L USM wat beide vinniger en duurder is. Dit weeg slegs 475&nbsp;g, met afmetings van 83.5&nbsp;mm x 96.8&nbsp;mm, en is 'n gewilde keuse by baie fotograwe as gevolg van sy ligte en kompakte grootte. As 'n lid van die L-reeks is die 17–40mm 'n goeie plaasvervanger vir die 16–35mm 2.8 lens, wat swaarder is en ongeveer dubbel soveel kos. Let egter daarop dat Canon deesdae 'n beeldgestabiliseerde 16–35mm 4-lens vir sowat $300 meer as die 17-40 verkoop.

Hierdie lens is ook 'n gewilde opgradering van die voorraadstellens op baie van Canon se EOS digitale kameras, die EF-S 18–55mm 3.5–5.6, vir diegene wat nog steeds 'n wyehoeklens benodig. Op 'n gekropte sensor, het dit 'n 35 mm ekwivalente fokuslengte van 27–64mm. In hierdie rol vergelyk dit met die EF-S 17–55mm lens.

## Metgesellense 
Hierdie lens word dikwels saam met 'n L-reeks-telefotolens, soos die EF 28–300mm 3.5–5.6 L USM of enige van die EF 70–200mm familie van lense (4L USM, 4L IS USM, 2.8 L USM, 2.8 L IS USM, 2.8 L IS USM II) gebruik.

Lêer:Canon 17-40 f4 L lens.jpg|Lens met die lenskap.
Lêer:Canon EF 17-40mm f4L USM lens mount.jpg|Weerverseëlde lens met die agterste gelatienhouer.
Lêer:Canon EF Nomenclature.jpg|'n Diagram van die lens beklemtoon die verskillende funksies.

## Verwysings
Cannes-rolprentfees 2001

Die **54ste jaarlikse Cannes-rolprentfees** is van 14-25 Mei 2001 gehou. Die Noorweegse aktrise en regisseur Liv Ullmann was die voorsitter van die jurie en die Britse aktrise Charlotte Rampling het die opening- en die afsluitingseremonie aangebied. Altesaam 59 rolprente en kortfilms is vir mededinging gekies. 

Die Italiaanse rolprent ''The Son's Room'', met Nanni Moretti as regisseur, het die Palme d'Or gewen. Die fees is geopen met Baz Luhrmann se Moulin Rouge*!* en afgesluit met *Savage Souls* (*Les âmes fortes*) van Raúl Ruiz.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Canon EF-16-35 mm-lens

duimnael|Die Canon EF 16–35mm f/4L IS USM lens met sy ingeslote EW-82 kap
Die **EF 16–35mm lens** is 'n familie van professionele wyehoeklense deur Canon Inc. vervaardig. Die oorspronklike weergawe, die EF 16–35mm 2.8 L USM, vervang die EF 17–35mm 2.8 L USM lens, wat op sy beurt die EF 20-35 2.8 L lens vervang het.

Die lens het 'n EF-lenspassing om te werk met die EOS lyn van kameras. Behalwe vir die voorste element, is dit verseël teen stof en water, en beskik oor 'n diafragma wat nog steeds byna sirkelvormig is van 2.8 tot 5.6.

Die EF 16–35mm 2.8 L USM is vervang deur die EF 16–35mm 2.8 L USM II vroeg in 2007. As die belangrikste verandering het die lens 'n nuwe optiese ontwerp met 16 elemente in 12 groepe. Ander veranderinge sluit in 'n 35 g toename in massa, 'n groter 82mm filterdeursnee en 'n langer lengte.

Die model II lens het gunstige tot uitstekende resensies ontvang, en is gebruik in onafhanklike rolprente soos *Marianne* wat geskiet is met behulp van 'n Canon EOS 7D.

Die volgende lid van die familie, die EF 16–35mm 4L IS USM, is aangekondig in Mei 2014. Terwyl dit een stop stadiger is as die ander 16–35mm weergawes, is dit die eerste L-reeks wyehoekzoem wat beeldstabilisering bied.

Onlangs het Canon aangekondig dat 'n opgegradeerde EF 16–35mm 2.8 L III USM in Augustus 2016 sal verskyn. Canon beweer dat die Mk III weergawe meer duursaam as die Mk II weergawe is, en volgens *Digital Photography Review*, "het die Mark III duidelik verbeter op een van sy voorganger se grootste tekortkominge — swak af-van-die-middel verrigting".

## Spesifikasies 
## Verwysings
Cannes-rolprentfees 1999

Die **52ste jaarlikse Cannes-rolprentfees** is van 12-23 Mei 1999 gehou. Die Kanadese akteur, skrywer en regisseur David Cronenberg was die voorsitter van die jurie en die Britse aktrise Kristin Scott Thomas het die opening- en die afsluitingseremonie aangebied. Altesaam 57 rolprente en kortfilms is vir mededinging gekies. 

Die Frans-Belgiese rolprent *Rosetta*, met die broers Jean-Pierre en Luc Dardenne as regisseurs, het die Palme d'Or gewen. Die fees is geopen met Nikita Mikhalkov se *The Barber of Siberia* en afgesluit met *An Ideal Husband* van Oliver Parker.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Barbeque Downs

**Barbeque Downs** is 'n klein voorstad digby Kyalami, noord van Johannesburg, Suid-Afrika.

Die pleknaam kom van 'n voormalige draai en toeskouerplek op die Kyalami-renbaan, waar die motorsporttoeskouers altyd 'n lekker braaivleis gehou het teen sononder op resiesdae.

## Verwysings
Cannes-rolprentfees 2000

Die **53ste jaarlikse Cannes-rolprentfees** is van 14-25 Mei 2000 gehou. Die Franse regisseur en vervaardiger Luc Besson was die voorsitter van die jurie en die Franse aktrise Virginie Ledoyen het die opening- en die afsluitingseremonie aangebied. Altesaam 56 rolprente en kortfilms is vir mededinging gekies. 

Die Deense rolprent *Dancer in the Dark*, met Lars von Trier as regisseur, het die Palme d'Or gewen. Die fees is geopen met Roland Joffé se *Vatel* en afgesluit met *Stardom* van Denys Arcand.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Crowthorne

**Crowthorne** is 'n voorstad digby Kyalami, noord van Johannesburg, Suid-Afrika.

Die pleknaam kom van een van die voormalige draaie op die Kyalami-renbaan. Crowthorne was die eerste skerp draai aan die einde van die lang pylvak.
Broadacres, Gauteng

**Broadacres** is 'n voorstad noord van Johannesburg, Suid-Afrika.

Dit het 'n eie sakesentrum.

## Verwysings
Cannes-rolprentfees 1998

Die **51ste jaarlikse Cannes-rolprentfees** is van 13-24 Mei 1998 gehou. Die Amerikaanse regisseur Martin Scorsese was die voorsitter van die jurie en die Franse aktrise Isabelle Huppert het die opening- en die afsluitingseremonie aangebied. Altesaam 63 rolprente en kortfilms is vir mededinging gekies. 

Die Griekse rolprent *Mia aioniotita kai mia mera*, met Theo Angelopoulos as regisseur, het die Palme d'Or gewen. Die fees is geopen met Mike Nichols se *Primary Colors* en afgesluit met *Godzilla* van Roland Emmerich.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 1997

Die **50ste jaarlikse Cannes-rolprentfees** is van 7-18 Mei 1997 gehou. Die Franse aktrise en sangeres Isabelle Adjani was die voorsitter van die jurie en die Franse aktrise en regisseur Jeanne Moreau het die opening- en die afsluitingseremonie aangebied. Altesaam 53 rolprente en kortfilms is vir mededinging gekies. 

Die Palme d'Or is gesamentlik toegeken aan *Taste of Cherry* (''Ta'm e guilass*) van die regisseur Abbas Kiarostami en *The Eel* (*Unagi*) van Shōhei Imamura. Die fees is geopen met Luc Besson se *The Fifth Element* en afgesluit met *Absolute Power'' van Clint Eastwood.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Botterpit

Die **botterpit** of **nar(r)a** (*Acanthosicyos horridus* Welw. ex Hook.f ) is 'n plant wat wydverspreid en inheems is aan suidwes Angola, Namibië en Suid-Afrika. Dit is glad nie 'n vetplant nie en is blaarloos met 'n groen stam, wat vir sy fotosintese sorg.

## Status
In Suid-Afrika is sy status nie goed bekend nie. Die laaste melding stam uit 1925. Op die SANBI-rooilys is dit as *onvoldoende inligting* (DDD) gelys. Die moontlike voorkomsgebied binne Suid-Afrika lê in streke wat nie toeganklik is nie omrede daar diamante gevind word, met afgesperde mynbou. Die plant groei veral in dié gebied van die Namib wat deur oggendmis bevog word. In die gebied rondom Walvisbaai en Swakopmund neem die populasie af, veral weens onttrekking van grondwater. Na goeie reën is die plant volop in die Kalahari van Namibië. Die plant is afhanklik van grondwater en dra by tot die duine se stabilisering.

## Groeiwyse en morfologie
Dit is 'n groot en doringagtige plant wat 'n spanspekagtige vrug voortbring. Die vrug en sy sade is 'n belangrike voedsel vir die Topnaar-mense van Namibië.

*A. horridus* is die enigste lid van die *Cucurbitaceae* wat aan die uiterse woestynklimaat van die Namib aangepas het en die gebrek van blare is een van sy aanpassings. Dit is 'n C3-plant. Die stamme kan meters lank word en is dikwels met sand bedek. Hulle het 'n deursnee met 15 groewe wat langs die stam loop. Die plant versamel sand rondom en vorm so 'n heuweltjie. Net die stingels wat bo die sand steek het dorings wat as 'n skroef op die tak groei. Die wortels kan tot 100 m diep groei en versamel grondwater van ondergrondse riviere soos die Kuisebrivier.  

## Benutting
Die Topnaar-naam *!nara* is verwant aan die woord *!na* wat *genoeg* beteken, en dit gee aan hoe belangrik hierdie plant vir die Topnaarvolk is. Dit is reeds seker 8&nbsp;000 jaar in gebruik.  Botterpitte kan gebruik word soos amandels in gebak, olie, lyfroom ens. en van die vrugvleis word *hoagaribeb* gemaak deur dit te kook.

Die vrugte word deur verskillende diere, insluitend roofdiere gevreet.

## Fotogalery 

0892 Narafrucht Sossusvlei.JPG|
Nara and fruit.jpg|
Nara cut fruit.jpg|
Nara local commentaries.jpg|

## Verwysings 
## Bronnelys 
* Green, Lawrence G.: Adventures in eating. In: When the journey's over. An incorrigible old wanderer's memories of travel in the Cape and far beyond the Cape; life in cities and solitudes; rare, strange and curious experiences. Kaapstad: Howard Timmins, 1972. 

## Eksterne skakels
Cannes-rolprentfees 1995

Die **48ste jaarlikse Cannes-rolprentfees** is van 17-28 Mei 1995 gehou. Die Franse aktrise, sangeres en regisseur Jeanne Moreau was die voorsitter van die jurie en die Franse aktrise en model Carole Bouquet het die opening- en die afsluitingseremonie aangebied. Altesaam 60 rolprente en kortfilms is vir mededinging gekies. 

Die Joego-Slawiese rolprent *Underground* van die regisseur Emir Kusturica het die Palme d'Or gewen. Die fees is geopen met Jean-Pierre Jeunet se *The City of Lost Children* en afgesluit met *The Quick and the Dead* van Sam Raimi.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 1996

Die **49ste jaarlikse Cannes-rolprentfees** is van 9-20 Mei 1996 gehou. Die Amerikaanse regisseur en vervaardiger Francis Ford Coppola was die voorsitter van die jurie en die Franse aktrise en regisseur Sabine Azéma het die opening- en die afsluitingseremonie aangebied. Altesaam 61 rolprente en kortfilms is vir mededinging gekies. 

Die Britse rolprent *Secrets & Lies* van die regisseur Mike Leigh het die Palme d'Or gewen. Die fees is geopen met Patrice Leconte se *Ridicule* en afgesluit met *Flirting with Disaster* van David O. Russell.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 1994

Die **47ste jaarlikse Cannes-rolprentfees** is van 12-23 Mei 1994 gehou. Die Amerikaanse akteur en regisseur Clint Eastwood was die voorsitter van die jurie en die Franse aktrise, sangeres en regisseur Jeanne Moreau het die opening- en die afsluitingseremonie aangebied. Altesaam 52 rolprente en kortfilms is vir mededinging gekies. 

Die Amerikaanse rolprent *Pulp Fiction* van die regisseur Quentin Tarantino het die Palme d'Or gewen. Die fees is geopen met Joel Coen se *The Hudsucker Proxy* en afgesluit met *Serial Mom* van John Waters.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 1992

Die **45ste jaarlikse Cannes-rolprentfees** is van 7-18 Mei 1992 gehou. Die Franse akteur en vervaardiger Gérard Depardieu was die voorsitter van die jurie. Altesaam 53 rolprente en kortfilms het om pryse meegeding. 

Die Sweedse rolprent *The Best Intentions* (*Den goda viljan*) van die regisseur Bille August het die Palme d'Or gewen. Die fees is geopen met Paul Verhoeven se *Basic Instinct* en afgesluit met *Far and Away* van Ron Howard.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 1993

Die **46ste jaarlikse Cannes-rolprentfees** is van 13-24 Mei 1993 gehou. Die Franse regisseur en vervaardiger Louis Malle was die voorsitter van die jurie en die Franse aktrise, sangeres en regisseur Jeanne Moreau het die opening- en die afsluitingseremonie aangebied. Altesaam 58 rolprente en kortfilms is vir mededinging gekies. 

Die rolprente *Farewell My Concubine* (*Ba wang bie ji*) van die regisseur Chen Kaige en *The Piano* van Jane Campion het die Palme d'Or gedeel. Die fees is geopen met André Téchiné se *My Favorite Season* en afgesluit met *Toxic Affair* van Philomène Esposito.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Cannes-rolprentfees 1991

Die **44ste jaarlikse Cannes-rolprentfees** is van 9-20 Mei 1991 gehou. Die Frans-Poolse akteur, regisseur en vervaardiger Roman Polanski was die voorsitter van die jurie. Altesaam 50 rolprente en kortfilms het om pryse meegeding.

Die Amerikaanse rolprent *Barton Fink* van die regisseurbroers Ethan en Joel Coen het die Palme d'Or gewen. Die fees is geopen met David Mamet se *Homicide* en afgesluit met *Thelma & Louise* van Ridley Scott.

## Belangrikste fliekpryse 
## Ander pryse 
## Verwysings 
## Eksterne skakels 
* Fees se amptelike webtuiste
* 
* 15px Hierdie artikel is vertaal uit die Engelse Wikipedia
Cannes-rolprentfees 1990

Die **43ste jaarlikse Cannes-rolprentfees** is van 10-21 Mei 1990 gehou. Die Italiaanse regisseur en draaiboekskrywer Bernardo Bertolucci was die voorsitter van die jurie. Altesaam 51 rolprente en kortfilms het om pryse meegeding. 

Die Amerikaanse rolprent *Wild at Heart* van die regisseur David Lynch het die Palme d'Or gewen. Die fees is geopen met Akira Kurosawa se *Dreams* en afgesluit met *The Comfort of Strangers* van Paul Schrader.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*
*15px Hierdie artikel is vertaal uit die Engelse Wikipedia
Daalderplant

Die **daalderplant** (*Tetraena stapfii* (Schinz) Beier & Thulin) is endemies aan Namibië.

Dit groei in die Namib-ekostreek naby die Atlantiese kus. Die oggendmis is die belangrikste bron van vog vir hierdie plant. Dit is 'n struik wat ronde blare het soos 'n munt en dit verklaar sy naam. 'n Daalder is 'n ou Nederlandse munt wat anderhalf gulden waard was.

## Fotogalery 

Tetraena stapfii 1 MHNT.jpg|
Tetraena stapfii 2 MHNT.jpg|

## Verwysings
Avigdor Lieberman

**Avigdor Levi Lieberman**, Hebreeus: אביגדור ליברמן , (gebore 5 Julie 1958 in Chişinău) is 'n Israelse politikus wat aan die regs-nasionalistiese Yisrael Beiteinu-party behoort. 

Lieberman is die oprigter en leier van Yisrael Beiteinu ('Israel Ons Huis'). Sedert 1999 is hy 'n lid van die Knesset. Hy het ook verskeie ministersposte beklee, in die kabinette Sharon I, Sharon II en Olmert en die van minister van Buitelandse Sake in die kabinette Netanyahu II en Netanyahu III. Van 2016 tot 2018 was hy minister van Verdediging in die Netanyahu IV-kabinet gewees. Sedert 2021 is hy minister van Finansies in die Bennett-Lapid-kabinet.

## Agtergrond 
Afkomstig uit die Moldawiese Sosialistiese Sowjetrepubliek emigreer hy in 1978 na Israel.

Lieberman was 'n lid van die Likoed-party gewees en het vir Benjamin Netanyahu gewerk. In 1999 het hy Yisrael Beinteinu opgerig, 'n politieke party vir Joodse immigrante uit die voormalige Sowjetunie.

Hy is 'n voorstander van 'n streng beleid teen die Palestyne en woon op die Wesoewer.

## Verwywsings 

## Eksterne skakels 
*  Avigdor Lieberman, Knesset-webwerf
Farmall

**Farmall** is 'n voorstad noordwes van Johannesburg, Suid-Afrika. Farmall is hoofsaaklik 'n landbouvoorstad van Randburg, en bestaan uit kleinhoewes.

## Verwysings
Fellow of the Royal Society

'n **Fellow of the Royal Society** is 'n genoot van die [Britse] Royal Society. Lede mag die postnominale letters "FRS" (*Fellow of the Royal Society*) gebruik. Ongeveer 80 lede van die *Royal Society* het die Nobelprys gewen.

## Verwysings
Kyalami Estate

**Kyalami Estates** is 'n afgesperde voorstad in Midrand, noord van Johannesburg, Suid-Afrika.

## Verwysings
Kya Sand

**Kya Sand** is 'n voorstad van Randburg, noord van Johannesburg, Suid-Afrika. Dit was voorheen 'n oorwegend industriële gebied.  

## Verwysings
Knoppiesstinkkruid

**Knoppiesstinkkruid** (*Oncosiphon suffruticosus*) is inheems aan Namibië en die Wes- en Noord-Kaap van Suid-Afrika. Op die SANBI-rooilys is die spesie as 'veilig' (LC) gelys.

Dit is 'n eenjarige kruid met blare wat 'n prikkelende aromatiese reuk het. Die bloemhoof bestaan uit talle geel knoppies van ongeveer 5 mm deursnee.
Dit word kniehoog en het veeragtige blare wat grysgroen van kleur is. Dit groei op kaal sandgrond, byvoorbeeld aan die rand van soutmoerasse. Dit is in Australië 'n indringerplant wat moeilik is om te beheer.

In Suid-Afrika is dit 'n onkruid wat erg met gewasse kan wedywer. Dit is vanweë die sterk reuk onsmaaklik vir die vee en beïnvloed die smaak van melk en vleis negatief indien dit gevreet word. Dit plant hom net met sy saadjies voort en versprei hom stadig omrede die saadjie geen verspreidingsaanpassings het nie.

## Verwysings
Riverbend

**Riverbend LH** is 'n voorstad noord van Sandton, Johannesburg, Suid-Afrika. Dit bestaan uit 'n paar klein landbouhoewes, sowel as 'n gebied van digbevolkte alleenstaande behuising wat deur Swartes bewoon word.

## Verwysings
Basterskurweblaarrosyntjie

Die **basterskurweblaarrosyntjie** (*Grewia retinervis*) is 'n struik wat inheems aan Angola, Botswana, Namibië, Zambië en Zimbabwe en Suid-Afrika is. In Suid-Afrika kom dit in die Noordwes en die Limpopoprovinsie voor en is op die SANBI-rooilys as 'veilig' (LC) gelys. Soos *Grewia flava* word dit dikwels op 'n substraat van Kalaharisand aangetref.

## Verwysings
Bobbejaanskoen

Die **bobbejaanskoen** (*Androcymbium melanthioides* Willd.) is 'n plant wat aan Namibië en Suid-Afrika inheems is. Dit kom nie in KwaZulu-Natal voor nie en op die SANBI-rooilys is dit as 'veilig' (LC) gelys.

Die plant is 'n geofiet en het 'n asimmetriese knol met 'n swart veselrige bedekking. Die skede van die blomme is satynagtig en ligpienk tot ligpers en liggroen van kleur, met talle klein blommetjies in die middel.

## Subspesies 
Daar is drie subspesies:
* *A. m. australe*
* *A. m. melanthioides*
* *A. m. transvaalense*

## Verwysings
Witkoppen

**Witkoppen** is 'n voorstad in die noordelike gedeelte van Sandton, noord van Johannesburg, Suid-Afrika.

Dit is 'n digbevolkte woongebied met meer as agt uitbreidings reeds gevestig. Die hoofweg deur die gebied heet ook Witkoppenweg. 

## Verwysings
Order of Merit

duimnael|*Order of Merit* medaljie

Die ***Order of Merit*** (OM) is 'n Britse orde van meriete om voortreflike diens in die weermag, wetenskap, kuns, literatuur, of vir die bevordering van kultuur te erken. Dit is deur die monarg Edward VII geskep en is tot 24 lewende lede plus 'n aantal buitelandse benoemdes beperk.  Lede van die *Order of Merit* mag die letters "OM" na hul name gebruik.

## Onderskeidings 
: onvolledige lys
* 1902: Horatio Kitchener
* 1902: William Edward Hartpole Lecky
* 1906: Heihachiro Togo – erelid
* 1907: Florence Nightingale
* 1910: Thomas Hardy
* 1911: Edward Elgar
* 1916: Henry James
* 1927: Charles Algernon Parsons
* 1937: Robert Baden-Powell
* 1945: Sir Winston Leonard Spencer Churchill
* 1949: Bertrand Russell
* 1965: Dorothy Crowfoot Hodgkin
* 1968: Hertog van Edinburgh
* 1981: Laurence Olivier
* 1983: Andrew Huxley
* 1986: Graham Greene
* 1995: Nelson Mandela
* 1990: Margaret Thatcher
* 1996: John Gielgud
* 1997: Norman Foster
* 2002: Prins Charles
* 2005: David Attenborough
* 2005: Betty Boothroyd
* 2005: Michael Howard
* 2007: Robin Eames
* 2007: Tim Berners-Lee
* 2007: Martin Rees
* 2009: Jean Chrétien
* 2010: Neil MacGregor
* 2012: David Hockney
* 2012: John Howard
* 2014: Simon Rattle
* 2014: Martin Litchfield West
* 2014: Magdi Yacoub

## Verwysings